Ամեն ինչ հաշվապահության մասին

«Ամեն ինչ հաշվապահության մասին» (), համաուկրաինական պրոֆեսիոնալ հաշվապահական թերթ։ Հրատարակվել է 1994 թվականից Կիևում, ուկրաիներեն և ռուսերեն։ Բաժանորդային ինդեքսը ուկրաիներեն 33594 է, ռուսերեն՝ 35200:

Պատմություն 
 1993 թվական՝ հիմնադրվել է «Ամեն ինչ հաշվապահության մասին» թերթը։
 1994 թվական՝ լույս է տեսել թերթի առաջին համարը, տպաքանակը՝ 17000:
 1995 թվական՝ թերթի ծավալը 16-ից դարձել է 32 էջ։
 1996 թվական՝ լույս է տեսել թերթի 100-րդ համարը՝ տպաքանակը՝ 50 000 օրինակ։
 1997 թվական՝ համարներն սկսել են հայտնվել շաբաթը երկու անգամ։ Բացի այդ, բաժանորդներն ամեն ամիս սկսել են ստանալ երկու թեմատիկ հատուկ համարներ։ 
 1998 թվական՝ բաժանորդների համար հայտնվել է նոր ծառայություն՝ հարկային և հաշվապահական հաշվետվությունների ձևեր, ինչպես նաև հրապարակումների եռամսյակային գրացուցակ։ Ուկրաինայում հաշվապահական հրապարակումների մեջ առաջին անգամ թերթը սկսել է լույս տեսնել ուկրաիներեն և ռուսերեն լեզուներով։ 
 1999 թվական՝ լույս է տեսել թերթի 400-րդ համարը, տպաքանակը՝ 74500: Թերթին շնորհվել է «Բարձրագույն նմուշ» ազգային մրցույթի դափնեկրի կոչում։ 
 2000 թվական՝ տեղծվել է բաժանորդների համար նոր ծառայություն՝ շուրջօրյա հեռախոսագիծ խմբագրության հետ։ Ուկրաինայի պետական հարկային վարչության հետ համատեղ անցկացվել է «Իմ տեսուչը լավագույնն է» մրցույթը։
 2001 թվական՝ թերթը Ուկրաինայի նախարարների կաբինետի կողմից պարգևատրվել է «Պատվո նշան» շքանշանով և պատվոգրով։ Խմբագրական խորհուրդը  Ուկրաինայի նախագահի կողմից պարգևատրվել է շնորհակալագրով։
 Խմբագիրները թեմատիկ տեղեկատվություն են տրամադրել Ուկրաինայի բարձրագույն ուսումնական հաստատություններին, տեխնիկական դպրոցներին և քոլեջներին, որտեղ կա «Հաշվապահություն» մասնագիտություն, ինչպես նաև հաշվապահական դասընթացներ։
 2002 թվական՝ լույս է տեսել թերթի 700-րդ համարը, տպաքանակը՝ 90600: Անցկացվել է «Ուկրաինայի լավագույն հաշվապահ» արշավը։ Հաղթող են ճանաչվել 540 հաշվապահներ՝ Ուկրաինայի բոլոր մարզերից։ Խմբագրական խորհուրդը պարգևատրվել է Ուկրաինայի նախագահի շնորհակալագրով։ 
 2003 թվական՝ ստեղծվել է հաշվապահության և հարկման հարցերի առաջին անվճար խորհրդատվական գիծը։ Թերթն սկսել է իր բաժանորդներին տրամադրել բացառիկ հավելվածներ` «Ուկրաինայի հյուրանոցներ», «VEDovtsa ձեռնարկ», «Առաջնային փաստաթղթերի լրացման օրինակներ»։ Խմբագրական խորհրդին Ուկրաինայի նախարարների կաբինետը շնորհել է «Պատվո նշան» շքանշան։
 2004 թվական՝ թերթը նշել է իր 10-ամյակը։ Ստեղծվել է թերթի www.vobu.com.ua կայք-էջը։ Թերթի կայք-էջում գործում են թեմատիկ ինտերնետային ֆորումներ։ 
 Անց է կացվել «Իմ ղեկավարը լավագույնն է» մրցույթը։ Որոշել են ձեռնարկությունների 255 լավագույն ղեկավարներին ամբողջ Ուկրաինայում։ Թերթին շնորհել են Ուկրաինայի Գերագույն ռադայի «Պատվո նշան» շքանշան։
 2005 թվական՝ թերթը դարձել է անվիճելի առաջատար՝ մասնագիտական հրատարակությունների շուկայում։ Թերթի տպաքանակը 93100 օրինակ է։ Ստեղծվել է «Հաշվապահի էլեկտրոնային օրացույց» ծրագիրը։ Տարեկան թերթի թեժ գծին կատարվել է 15531 զանգ։
 2006 թվական՝ հիմք է դրվել է հաշվապահական հաշվառման տեղեկատվական ծառայության։ Հաշվապահների, մենեջերների, իրավաբանների, ձեռնարկատերերի անվճար էլեկտրոնային աջակցություն՝ էլեկտրոնային փոստով կարգավորող փաստաթղթերի, օրենսդրության նորությունների, հաշվետվությունների ձևերի պատվերով։
 Իրականացվել է «Բանալի բառերով բաժանորդագրության» արշավ։ Երեք հաղթողներ ստացել են բնակարան Կիևում։
 2007 թվական՝ թերթի ֆորումում գրանցվել են ամենամեծ թվով մասնակիցները՝ 252 մարդ։ Անցկացվել է «Եգիպտոսի գաղտնիքները» ակցիան։ Հաղթող են դարձել 230 հաշվապահներ, ովքեր ճանապարհորդության տոմսեր են ստացել դեպի Եգիպտոս։
 2008 թվական՝ անցկացվել է «15 տարի միասին» կամ «Ամեն ինչ հաշվապահական հաջողությունների մասին» ակցիա։ Ակցիայի արդյունքում 15 հաշվապահներ նվեր ստացան ավտոմեքենաներ։ Թերթը լրացնելու հայեցակարգը փոխվել է թերթի ամբողջովին նորացված դիզայնով։ Սկսել են գործել խորհրդակցական գծեր Ուկրաինայի պետական գանձապետարանի, Կրթության և Գիտության, Առողջապահության, Մշակույթի և Սպորտի նախարարությունների ներկայացուցիչների հետ։
 Առաջին անգամ Ուկրաինայի պետական գանձապետարանի աշխատակիցների շրջանում անցկացվել է համաուկրաինական մրցույթ՝ բյուջեի հաշվառման վերաբերյալ հրապարակման լավագույն հեղինակ կոչման համար։
 Ուկրաինայի բարձրագույն ուսումնական հաստատությունների ուսանողների շրջանում անցկացվե է մրցույթ՝ «Լավագույն ուսանողական հոդվածը» խորագրով։ 
 Ուկրաինայի պետական գանձապետարանի աջակցությամբ սկսել է հայտնվել «գանձապետ» ներդիրը՝ բյուջետային հաստատություններում հաշվապահական հաշվառման հարցերի վերաբերյալ ամենավերջին բացատրություններով։
 2009 թվական՝ բաժանորդներն ստացել են անվճար հաշվետվության ձևեր ձայնասկավառակներով։
 Անցկացվել է «Առատաձեռն նվերներ» արշավը։ Հաղթող են դարձել 1625 ուկրաինացի հաշվապահներ, որոնցից յուրաքանչյուրը ստացել է դրամական պարգև։ 
 Թողարկվել է նորմատիվ փաստաթղթերով սկավառակ` բյուջետային հաստատությունների հաշվապահների համար։
 «Яскраве радіо» ինտերնետային ռադիոն սկսել է հեռարձակվել www.vobu.com.ua կայքում։
 Թերթի հատուկ համարները դուրս են եկել գունավոր կազմով։
 Հաշվապահների շրջանում տարածված Супертаблица-ը լույս է տեսել նոր ձևաչափով։
 2010 թվական՝ թողարկվել է «125 հարց հարկերի մասին» թերթի հատուկ համարը, թերթի և Ուկրաինայի պետական հարկային վարչության համատեղ նախագիծը, որում պատասխանները տրամադրել են ողջ Ուկրաինայի հարկային մարմինները։
 Պետական գանձապետարանի 15-ամյակի կապակցությամբ երկրորդ անգամ անցկացվել է «Բյուջեի հաշվառման մասին հրապարակման լավագույն հեղինակ» մրցույթը։ 
 Էջերի քանակը մեծացել է, հայտնվել են մասնագիտական վերնագրերը։
 «ВоБУ» թերթի կայքում անցկացվել է «Ամենասիրված ուսուցիչ» մրցույթը։
 Քվեարկությանը մասնակցել է շուրջ 200000 մարդ։ Ուկրաինայի յուրաքանչյուր բարձրագույն ուսումնական հաստատությունից, տեխնիկումից և քոլեջից ընտրվել ու պատվոգրով են պարգևատրվել ամենասիրված ուսուցիչները։
 Մեկնարկել են «Սնանկություն» և «Ստուգում՝ պրակտիկայի պաշտպանություն» ստեղծագործական նոր նախագծերը։
 2010 թվականի հոկտեմբերի 23՝ թերթի խմբագրությունն ստեղծել է աշխարհի ամենամեծ թերթը։ Թերթի չափը կազմել է 3.20 մետր բարձրություն և 2.26 մետր լայնություն, իսկ չծալված տեսքով՝ 3.20 × 4.52 մետր, տասնապատիկ գերազանցելով «Ամեն ինչ հաշվապահության մասին» թերթի ներկայիս ձևաչափին։ Ռեկորդը գրանցվել է ուկրաինական ռեկորդների գրքում՝ որպես համաշխարհային ռեկորդ։ 
 2011 թվական՝ Ուկրաինայի նոր հարկային օրենսգրքի ընդունման կապակցությամբ մեկնարկել է նոր նախագիծ. թերթի 4 հատուկ համարներ՝ «Հարկային օրենսգրքի մասին գիտելիքների հաշվապահական հավաքածու»։ I մասը դուրս է եկել 120000 տպաքանակով։
 Մեկնարկել է «Մասնագիտական աջակցություն ձեռնարկատերերին» նոր նախագիծը, որի շրջանակներում հեռախոսով բացվել է խորհրդատվական գիծը և թերթի յուրաքանչյուր համարի էջերում բացվել «Մասնավոր ձեռնարկատիրություն» խորագիրը։
 Թերթի կայքը բարելավվել է.
 ստեղծվել է գերարագ որոնում թերթերի նյութերի գրացուցակում՝ բոլոր տարիների ընթացքում,
 հարցերի պատասխանները դարձել են մատչելի,
 հնարավոր է դարձել ներբեռնել անհրաժեշտ ձևը և էլեկտրոնային եղանակով հեշտությամբ լրացնել։
 Հայտնվել են նոր բաժիններ-ներդիրներ, ստանդարտներ և կատարվել է ուսումնասիրություն «Ուկրաինայի բյուջետային օրենսգրքում»։
 Հրապարակվել է հատուկ թողարկում շինարարական ընկերությունների համար՝ «Շինարարությունը նորովի»։
 Գործարկվել է թերթի և ГлавКРУ-ի նախագիծը։ Յուրաքանչյուր վեցերորդ համարը ունեցել է «Խորհրդակցում է КРУ» խորագիրը։
 Ամեն ամիս հրապարակվել է «Բյուջեի ստանդարտները» ներդիրը, որն ընդգծել է պետական ​​աշխատողներին վերաբերող նորմատիվ փաստաթղթերի տեքստը։

Ղեկավար կազմ 
 Տ.Վ. Սոկոլովա՝ տնօրեն

Մրցանակներ 
 1999 թվական՝ «Բարձրագույն նմուշ» ազգային մրցույթի դափնեկիր,
 2001 թվական՝ Ուկրաինայի նախարարների կաբինետի պատվոգիր,
 2004 թվական՝ Ուկրաինայի Գերագույն ռադայի դիպլոմ «Ուկրաինացի ժողովրդին մատուցած ծառայությունների համար»,
 2004 թվական՝ Ուկրաինայի վառելիքի և էներգետիկայի նախարարության պատվոգիր,
 2010 թվական` Ուկրաինայի ռեկորդների գրքի դիպլոմ,
 2019 թվական՝ «Տարվա ընկերություն 2019» ազգային հավաստագիր։

Ծանոթագրություններ

Արտաքին հղումներ 
www.vobu.ua՝ թերթի կայք-էջ

Ուկրաինայի թերթեր